Nenad Čanak

Nenadas Čanakas (; g. 1976 m. balandžio 24 d.) – Serbijos krepšininkas, krepšinio treneris.

Gimė serbų šeimoje Zagrebe. Karjerą pradėjo Belgrado „Partizan“ 1994 m. Taip pat rungtyniavo įvairiuose kituose Serbijos, Graikijos, Vokietijos, Bulgarijos, Vengrijos, Ukrainos, Kipro klubuose. Sėkmingiausiai rungtyniavo 2000–2003 m. „Partizane“, kai dusyk laimėjo Jugoslavijos taurę ir lygą.

Su Jugoslavijos U-21 rinktine 1997 m. Australijoje pasaulio čempionate laimėjo bronzos medalį.

2012 m. N. Čanakas debiutavo kaip trenerio asistentas „Mega Basket“ klube. Dirbo Serbijos U-20 rinktinės trenerių štabe. 2017 m. kaip vyr. treneris debiutavo Suboticos „Spartak“, vėliau sezoną treniravo „Partizaną“. 2018 m. tapo Panevėžio „Lietkabelio“ vyr. treneriu. 2023 m. taip pat paskirtas Serbijos jaunių (U-20) rinktinės treneriu. Po kelių sėkmingų sezonų Panevėžyje, N. Čanakas pakviestas dirbti į praeito sezono Europos taurės vicečempionus Ankaros „Türk Telekom“. Visgi, po nesėkmingos sezono pradžios atleistas.

Laimėjimai 
 Žaidėjo karjera
 Jugoslavijos krepšinio lyga: 2002, 2003 m.
 Jugoslavijos krepšinio taurė: 1994, 2000, 2002 m.
 Vokietijos krepšinio taurė: 2006 m.
 Bulgarijos krepšinio lyga: 2008 m.
 Bulgarijos krepšinio taurė: 2008 m.
 Pasaulio U-21 krepšinio čempionatas: bronza – 1997 m.

 Trenerio karjera
 Serbijos krepšinio taurė: 2018 m.

Šaltiniai 

Serbijos krepšininkai
Serbijos krepšinio treneriai